חוליקאת השיר השלישי על דיקי
בגבעות האלה אפילו מגדלי קדוח הנפט; הם כבר זכרון. כאן נפל דיקי; שהיה גדול ממני בארבע שנים והיה לי כאב; בעת צרה ומצוקה. עכשו אני גדול ממנו; בארבעים שנה ואני זוכר אותו; כמו בן צעיר ואני אב זקן ואבל.; ואתם שזוכרים רק פנים,; אל תשכחו את הידיים המושטות; ואת הרגלים הרצות בקלות; ואת המלים.; זכרו שגם היציאה לקרבות הנוראים; עוברת תמיד דרך גנים וחלונות; וילדים משחקים וכלב נובח.; זכרו והזכירו לפרי שנשר; את העלים ואת הענף,; הזכירו לקוצים הקשים; שהיו רכים באביב,; ואל תשכחו שגם האגרוף; היה פעם יד פתוחה ואצבעות.; 